【游天池记】：奇文美景邀君赏，莫负春光莫负卿欢迎关注：
lndy10086<陇南摄影交流平台>
（图：殷俊   文：明·王三锡）
游天池记
锡承乏二年，与孟将军共事一方。居尝语日：“天池胜地，不可不一游览。”予苦簿书未逞。一日，以公出洋汤，将军走刺曰：“向者之约，今可诺乎 ? ”遂乘便从将军，晓发甘溪，次五渡，暮达洋汤。明日，由洋汤逾境外十余里许，峭壁崔嵬，鸟道盘错，攀援而上，登绝顶，见川原平衍，天宇空阔，松柏翠霭，楼阁敞丽，若不知山之高且峻也。行数百步，一泓混混，乃天池焉。有曲，曲有九湾，附曲一千有八，望无际涯。静影澄碧，锦鳞游泳，盖天钟之秀，不限朴遐裔如此。从池登楼眺远，渊然而深者，若浮绿绮；悠然而逝者，若施素练。属目异状，心凝神释，与万物吻合。已而抚景，有感慨池之产非其地也。谓将军日：“古今称奇致者，杭之西湖，岳之洞庭。子瞻有‘淡抹浓妆”之句，希文有‘先忧后乐”之辞，至今与山川增丽，何者 ? 以越、楚当车辙冠盖之冲，众易见而名之无难也。使天池而与二湖并列，吾不知骚人墨客，来往登临，品题而称述者凡几矣！今以斯池产斯地，景虽奇，未可以供常玩；鱼虽美，未足以充君危；泉虽清，未必能宗海岱。芜泯空山，不亦虚是美湫